Referat Spækhuggerklubbens generalforsamling, Kragenæs sejlklub, 4. juli 2013

Referent: Martin Bach

1. *Registrering af tilstedeværende stemmeberettigede medlemmer og skriftlige fuldmagter:* D17, D44, D210, D165, D123, D21, D109, D315, D220, D232, D118, D143, D24, D229, D267, D218, D153, D555
2. *Valg af dirigent*: Jens Lillegaard blev valg som dirigent
3. *Formandens beretning* v. formand Jesper Andersen - vedlagt som selvstændigt dokument. Klubbens tidligere mangeårige formand og usædvanlige drivkraft, Hans Erik Ortving, der døde tidligere på året, blev mindet ved generalforsamlingen.
4. *Fremlæggelse af årsregnskab for 2012-2013 og budget for 2013-14*: Larsgennemgik regnskabet og budget. Lars fortalte lidt om erfaringen med at indhente kontingent fra udenlandske medlemmer. Foreningen har i 2012/13 for første gang fået kontigent fra udenlandske medlemmer. Opkrævning er sket via e-mail og bankoverførsel. Årsagen til stigningen skyldes at EU har sat en maksimalt grænse for hvor stort et gebyr bankerne må tage for overførelse mellem eu-lande. Det er på ca. 40 kr mod tidligere var det almindelig med gebyr på 200 kr. Spækhuggerbutikken er lukket ned. Se regnskab og budget for detaljer.
5. *Fastsættelse af kontingent*: Kontingent er uændret 280 kr.
6. *Valg af 3 bestyrelsesmedlemmer og 1 suppleant:* Jesper, Henrik og Martin modtog genvalg og blev valgt til en ny to-årig periode. Simon valgt til ny periode som suppleant. Simon inviteres med til bestyrelsesmøder fremover
7. *Valg af revisor og revisorsuppleant:* Det blev påpeget at bilagskontrollant er en mere korrekt betegnelse end revisor, og mindre forpligtende.
8. *Indkomne forslag.*
9. *Forlag om frit materialevalg for mastetop bundstykke og mastefod*. Forslag om at vedtægterne ændres således at dette gives frit. Se forslaget for detaljer og baggrund. Frit materialevalg er en forudsætning for at andre end den nuværende producent kan fremstille master. Forslaget blev vedtaget med 21 stemmer for og 0 imod.
10. Eventuelt
	1. *Steder og terminer for DM de kommende år*: Sidste år blev der udtrykt ønske om at afholde DM udenfor sommerferien eller start august. Muligheden for 2-dages stævne blev også vendt, ligesom Århus Festuge. Det blev i første omgang besluttet at gå efter 3 dages stævne (tor-lør) i starten af August i 2014 og derefter evaluere på det.
	2. *Skal spækhuggerklubben producere og sælge master?* På baggrund af forslaget under punkt 8 var der diskussion om spækhuggerklubbens rolle og grad af involvering i projektet ift investering i værktøj og materiale. Det er en form for forretning som ikke ligger naturligt i klubbens opgaveportefølje. Hvad er det reelle behov, samt hvordan vil forsikringsselskaber forholde sig til dette? Det blev blandt andet foreslået at oprette en fond via indbetaling af engangsbeløb, en slags forhåndstilkendegivelse fra dem der vil gøre brug af muligheden, fremfor at klubben går økonomisk ind i det.